open-index/open-wikipedia-markdown huggingface dataset:
Gesa de l'Incoronada (Milan)

La **gesa de l'Incoronada** (italian: *chiesa di Santa Maria Incoronata*) l'è ona gesa cattolega de Milan.
La se troeuva squasi a la fin de *cors Garibaldi*, a l'incros con *via Marsala*.

## Storia
Compagn de la gesa de San Cristofen (semper a Milan), l'è on cas interessant de "gesa doppia". Se vardom el sagraa, la gesa de sinistra l'è pussee veggia. Quella chì la gh'era giamò al temp del Comun, l'era in di man di pader eremitan de San March e l'era dedicada a Santa Maria de Garegnan.

In del princippi del Quattercent, arent a quell gesioeu hann cominciaa a fà su on convent di agostinian: quei là hann restauraa anca la gesa veggia in stil gotegh. Già che i lavorà hinn finii in ocasion de l'incoronazzion del duca Francesch Sforza (1451) l'hann dedicada a *Santa Maria Incoronada*.

In del 1460 la miee del duca, la Bianca Maria Visconta, l'ha voruu che se fasess su 'na gesa noeuva arent a quella veggia, istessa precisa: i dò ges gh'aveven de vess colegaa vuna con l'oltra, per podè fann vuna pussee granda. Inscì la duchessa la voreva marcà la soa fedeltà al marii.

In di secoi dopo, la gesa l'è stada anca on magazin, on lazerett, ona caserma, ona preson, ona scoeula de agraria. Poeu l'è tornada a vess ona gesa.

Al dì d'incoeu a l'è part de la Comunitaa Pastoral Paol VI, insema a la Basilega de San Simplizzian, a la Gesa de San March e a la Gesa de San Bartolomee.

## Alter progett
Gesa de San March (Milan)

La **gesa de San March** (italian: *chiesa di San Marco*) l'è ona gesa cattolega de Milan, vuna di pussee cognossuu de la città.
Denter a la gesa a gh'è on gran numer de afresch e quader de gran valor. Inoltra l'è colegada a on vegg monastee, che l'ha conservaa el sò portegh.

## Storia
Se dis che l'hann scominciada a mett in pè dopo la fin di guerr contra el Barbarossa, ma i primm notizzi cert a hinn del 1254.
La struttura l'è minga cambiada fina al XVII secol: a quell temp, inveci, l'è deventada la cà general de l'orden agostinian, e la s'è sgrandida inscì tant che l'è vegnuda la segonda gesa pussee granda de Milan (dopo el Domm), anca se l'era stada passada de la Gesa de San Franzesch Grand.

Al dì d'incoeu a l'è part de la Comunitaa Pastoral Paol VI, insemma a la Basilega de San Simplizzian, a la Gesa de l'Incoronada e a la Gesa de San Bartolomee.

## Alter progett
Runlevel

In informatega on **runlevel** l'è 'n concett tipegh di sistema UNIX che 'l reppresenta el staa de attivitaa de la macchina, relativament ai software in esecuzzion e i servizzi.

## Descrizzion
I runlevel hinn 7.
#El **runlevel 0** el serviss a fermà el sistema (*halt*), donca l'è el staa indova nagòtt l'è avviaa.
#El **runlevel 1** l'è ciamaa *Single User Mode*. Domà el root el pò doperà el sistema e di programma in background ghe n'è minga.
#El **runlevel 2** el pizza 'l computer cont el support a l'utenza multepla ma senza i servizzi de Red.
#El **runlevel 3** el pizza 'l computer con la multiutenza e i servizzi de red
#El **runlevel 4** l'è minga doperaa
#El **runlevel 5** el pizza 'l computer con tucc i servizzi del runlevel 3 e l'interfaccia grafega X.
#El **runlevel 6** el serviss a riavvià (*reboot*) el sistema.
Gesa de San Bernardin di Mort

La gesa de **San Bernardin di Mort** (italian: *chiesa di San Bernardino alle Ossa*) l'è ona gesa cattolega de Milan.
## Storia
In del 1127 l'è staa faa su on ospedal denanz a la Gesa de San Steven, in quella che incoeu l'è la *via Broeu*. Lilinscì se gh'aveva de curà i lebbros, e lì arent a gh'era anca on cimiteri per mettegh dent i corp de quei che moriva. Ben prest quell cimiteri l'è deventaa tropp piscinin per tegnei tucc.
Donca in del 1210 l'è staa faa su ona camera destinada a ciappà i oss che vegneva del cimiteri: e lì arent, in del 1269 hann miss giò la prima gesa. Duranta el XV secol l'edifizzi l'è staa doperaa per i riunion de la confraternita di Disciplitt, che gh'aveven 'me patronn el San Bernardin de Siena.
In del 1642 l'è crodaa giò el campanin de San Steven, e donca la gesa l'è stada restaurada ona prima voeulta in del 1679 de l'architett Carlo Buzz (de la Fabrega del Domm). Quell lì l'ha lavoraa in su la facciada e in su l'ossari: lì dent i pared hinn staa decoraa cont i teschi e i oss di omen.
In del 1712 la veggia gesa l'è brusada in d'on incendi: allora l'architett Carlo Giuseppe Merlo (anca lu de la Fabrega) l'ha faa on noeuv restaur: a l'ossari gh'è staa giontaa la granda gesa a pianta central (anca perchè i Disciplitt i voreven avèggh ona gesa pussee slargada, oltra a l'Ossari). La gesa noeuva l'è stada collegada a quell che ghe restava de la veggia (trasformada in d'on ambulacher) a travers d'on arch. Comè patronn l'è staa scernii el San Bernardin de Siena.
La facciada l'è stada finida in del 1776 e benedetta del cardinal Pozzbonell.
## Referiment

## Alter progett
ZeroNet

**ZeroNet** l'è ona red des'centralizzada che la someja a l'Internet ma l'è peer to peer. L'è scrivuda in Python e l'è tutta open source. I sò URL se pòden vedè da on normal browser despoeu l'installazion, che 'l derva on web server in del localhost. ZeroNet la dopera la crittografia dei Bitcoin e 'l sistema peer to peer de BitTorrent, ma l'è minga anonin normalment, gh'è bisogn de doperà TOR per vèssel.

L'ideja de ona Red decentralizzada, donca cont i contegnuu daa di utent e ch'i pòden minga vess cavà via per esempi per motivazion de Copyright la gh'eva da temp in di forum, ma domà in del 2015 l'ideja la devemta realtà con ZeroNet.

Tucc i sitt in ZeroNet i gh'han ona ciav publega che la serviss per dervì el sit e ona ciav privada per autenticà el sitt. Gh'è anca on file json che 'l salva tucc i informazzion necessari per el P2P. Incoeu la dimension massima de on sitt l'è limitada a 10 megabyte, se l'è superada l'utent el pò scernì de volzà el spazzi disponibil per el sitt.

## Vos correlaa
*I2P
*FreeNet
Bandera del Canada

La **Bandéra del [[Canada]]** l'è ona bandéra con trii band: Dò laterai e ross, vuna bianca e con dent la foeuja de acer rossa, simbol nazional canades.
Bandéra del Veneto

La **Bandéra de la [[Veneto|Region Veneto]]** l'è ona bandéra ispirada a quella de la Republega de Venezzia e la gh'ha dent el Leon de San March e i scud di capoloeugh di provincia del Veneto. El Veneto l'è reppresentaa dai mont, da la pianura e dal mar indoa che gh'è el Leon, cont el liber avert, simbol de Sovranitaa del Stat.

L'è stada ciappada con la L.R. 20 maggio 1975, n. 56 e modifegada con la  L.R. del 22 febbraio 1999, che l'ha cavaa via la scritta "Regione del Veneto".

A la coa gh'hinn i stemma di capoloeugh de provincia del Veneto in orden alfabedegh italian:
* Belluno
* Padova
* Rovigo
* Treviso
* Venezia
* Verona
* Vicenza

I coe pòden vess giontaa o separaa, 'me in de la vegia tradizzion.

## Vos correlaa
*Bandéra de la Republega de Venezzia
Sadiq Khan

El **Sadiq Khan** (Londra, 8 de otober del 1970) l'è on politegh ingles, sindech de Londra del 7 de magg del 2016 e deputaa per Londra del Sud. In del 2008 l'è staa nominaa Minister di Folitt del premier Gordon Brown, per poeu devegnì capp del Departiment di Straport. L' 11 de settember del 2015 l'ha dii che 'l se saria candidaa Sindech de Londra cont el Partii Laborista Britannegh.

## Biografia
L'è nassuu a Londra in del 1970 de ona fameja de immigraa del Pakistan. El lavora 'me pilotta de autobus per poeu laureass in Diritt.

## Carrera politega
El vegn eleggiuu deputaa in del 2005 per Londra Sud, e l'era critegh in di confront de la politega foresta del premier Tony Blair. In del 2010 el vegn eleggiuu de noeuv cont on volzament de popolaritaa. Ai elezzion del 2015 el vengg contra el deputaa Conservador con 2842 vot de scart.

El 7 de magg del 2016 l'è eleggiuu Sindegh de Londra.
Backdoor

In informatega ona **backdoor** l'è ona porta de servizzi che la serviss per superà la sicurezza de on sistema o anca la sicurezza de 'n algoritm crittografegh

La pò vess mittuda intenzionalment dal sysop per manutenzion o da on malware.

## Vos correlaa
*Cleptografia
Cidì nöf

**Cidì nöf** l'è on album del cantant lombard Piergiorgio Cinelli, vegnuu foeura in del 2014.
In tra i canzon a ghe n'è de inedit (in lombard e in italian) e, come in del stil del Cinelli, di traduzzion o parodii de olter canzon famos.
## Lista di canzon
#*Cassytò* - 3:14
#*Fómne* (cover de *[[Y.M.C.A. (canzon)|Y.M.C.A.]]*, di Village People) - 2:38
#*Traffico* (in italian) - 3:55
#*Söcher* (cover de *[[The Sound of Silence]]* de Simon & Garfunkel) - 3:10
#*Milf* (in italian) - 2:45
#*Pifiù* - 3:28
#*Piero* - 3:52
#*Fighitìna de Piassa Arnaldo* - (cover de *[[La Gagarella del Biffi Scala]]* del Gioann D'Anzi) 2:43
#*Coprocanto* (in italian) - 4:00
Tal amore

**Tal amore** l'è on album del cantant bressan Piergiorgio Cinelli, vegnuu foeura in del 2009.
Come l'è in del stil de l'autor, a l'è ona regolta de parodii, traduzzion o dattament in lombard de canzon famos (in ingles, italian e olter lengov anmò).
## Lista di canzon
#Tor (Torn) - 4:16
#Ansa 'n tupé (*A Saint-Tropez*) - 2:19
#Pasa a l'Ikea (*Pazza Idea*, de la Patti Pravo) - 2:10
#Nóm en Serie A (*Non ti scordar di me*, de la Giusy Ferreri) - 3:34
#El gorila (*Le gorille*, del Georges Brassens) - 3:51
#Valvestino (*Clandestino*, del Manu Chao) - 2:32
#Talamóre (*La filanda*, de la Milva) - 2:06
#Sere négher (*Sere nere*, del Tiziano Ferro) - 4:21
#El vì d'en quartì l'è mèi l'è nostrà (*Video Kill the Radio Star*) - 3:22
#I pica la Cheti (*Piccola Katy*, di Pooh) - 1:48
#De Padenghe a Campione (*Il bandito e il campione*, del Francesco De Gregori) - 3:42
#El brigante Zanzanù (*Il gigante e la bambina*, del Lucio Dalla) - 3:41
#Fai nà a cantà (*The Final Countdown*, di Europe) - 4:45
#Samba de 'na nota apéna (*Samba de uma nota só*, del Carlos Jobim) - 2:27
#TV Blues - 6:09
#Alessandro Cinelli - 0:27
Steve Harvey

El **Broderick Stephen** "**Steve**" **Harvey** (Welch, West Virginia, 17 de sginee del 1957) l'è on comegh, cronista de la radio, e attor american.
Bandera de la Spagna

La **Bandéra de la Spagna** l'è ona bandéra con trè band orizzonal: Vuna centrala gialda cont el scud de la Monarchia e dò ross.
Rio Mella

**Rio Mella** l'è on album del cantant bressan Charlie Cinelli, e l'è vegnuu foeura in del 2016.
## Lista di canzon
#*Gal del cièl* - 6:02
#*Pablo* (in italian) - 4:02
#*Rio Mella* - 5:08
#*Tresenda* 43 - 3:35
#*Il ponte* (in italian) - 4:32
#*Primaera* - 4:37
#*Mèza cica* - 5:18
#*Fatura* - 4:43
#*Via della Scala* (in italian) - 3:21
#*Viento de amor* - 3:43
#*Sweet Pony* (in ingles) - 4:48
Ciocca

La **ciocca** l'è l'intossicazzion acuda de alcol che la porta ad ona diminuzzion di facoltaa fisegh e mentai.

## In medesina
I sintom pussee comun hinn perd l'equilibri, parlà e dì di ròbb senza sens, el rossor del vis e di oeugg e anca resià pussee facilment.

Quej che hinn despess ciocch i gh'han ona malattia ciamada alcolismo.

Ona persona assee ciocca asquas semper la desmentega i avveniment quand che l'era ciocch.

## In la legg
In d'on poo de stat la ciocca l'è regolamentada. In d'on quaj paes la ciocca la dà l'incapacitaa, in d'on quaj paes l'è on'attenoanta, in d'on quaj olter on'aggravanta. In di paes i ciocch vegnen castigaa, per esempi in di Stat Islamegh, inscambi in d'on quaj paes, me l'Italia i ciocch in publegh e molest hinn multaa o punii.
Justizzentrum Leoben

El **Center de Giustizzia de Leoben** (in todesch **Justizzentrum Leoben**) l'è on tribunal e galera in de la cittaa de Leoben, in Austria. L'è staa progettaa dal Joseph Hohensinn e completaa in del november del 2004. La gh'ha 205 unitaa.

In del mur de la preson gh'hinn dò scritt, la prima l'è "Tucc i òmen hinn nassuu liber e iguai in in dignitaa e driss", la segonda "Tucc i òmen che i han toeut via la libertaa i gh'han de vess trattaa con umanidaa e rispett de la dignidaa di person, che hinn tolt de la Deciarazion Universala di Dirizz de l'Omm.

El New York Times l'ha dii che l'è on modell de galéra per tuta l'Europa, minga assoluu, ma difficil de desmentegà.
Piò (ünidaa de mesüra)

El **piò** l'è 'na ünità de mizüra de superfìce dopràda endèl setùr de l'agrària endèla pruvìncia de Brèsa. 
La dimensiù del piò la càmbia de cümü a cümü ma l'è sèmper presapóch entùren a 'n tèrs de ètaro, per ezèmpe endèl cümü de Brèsa en piò el val 3.255,3938 méter quadràcc, cioè 0,3255 ha o 32,5539 àre.

Endel sistéma di mizüre tradisiunài el piò el corespónt a:

## Bibliografìa

* Ferrario, A.: *Piccolo dizionario di metrologia generale* - Nicola Zanichelli Editore (Bologna 1959).
Dialett (informatega)

In informatega on **dialett** l'è ona varianta de on lenguagg de programmazion creada per esempi per giontàgh di funzion o adattàll a di fonzion particolar, ma che 'l modifega nò la soa natura intrisega.

Despess on dialett l'è on'implementazion mia standard de on lenguagg de programmazion, con di fonzion proprietari o di adattament.

I lenguagg pussee vigg i gh'han on poo de dialett, creaa per adattaj ai temp noeuv. On olter lenguagg cont ona motta de dialett l'è 'l BASIC, doperaa per agn in di home computer e donca con di variant da cà mader a cà mader.

Se parla minga de dialett quand che on lenguagg l'è derivaa da on olter ma 'l cambia sossenn i ròbb, anca portand ad on divers stil de programmazion. Per esempi el C++ l'è minga consideraa on dialett del C, anca se de bas hinn in pratega l'istessa ròba, perchè el C++ l'è on lenguagg ad oggett, inveci el C nò. Anca el Java, che 'l vegn dal C, l'è mia consideraa on sò dialett. grazia ai differenz marcaa.

I dialett pussee cognossuu hinn:
*C++ Builder, che 'l drova on dialett del C
*MySQL, PostgreSQL e SQL Serven doperen tucc dialett de SQL
*El lenguagg de la C shell e quell de la bash hinn di dialett de quell de la Bourne shell
*J++ l'è on dialett del Java
FIPS

El **FIPS** l'è on software per el DOS che 'l serviss al partizzionament mia distruttiv di hard disk, donca el permett de scriv di noeuv partizzion senza scassà quij vigg, che cambien domà de dimension. FIPS l'è on software relassa sotta la licenza GPL.

## Limitazzion
El FIPS el pò lavorà domà in di partizzion formattaa in FAT, e 'l pò minga aumentà i dimension de ona partizzion. I partizzion scrivuu dal FIPS i gh'han del spazzi trasaa, perchè 'l giorna mia la FAT.

El disch indoa che 'l lavora FIPS el gh'ha de vess deframmentaa, perchè 'l FIPS el pò minga spostà i file.

I software de partizzion d'incoeu han superaa tucc i limitazzion del FIPS.

## Vos correlaa
*fdisk
*cfdisk
*GParted
*PartitionMagic
Fradèi che nas

**Fradèi che nas** l'è on album del cantant lombard Piergiorgio Cinelli, vegnuu foeura in del 2003.
## Lista di canzon
#*El mar* - 3:49
#*La bala* - 4:12
#*Só mai del töt contét* - 4:11
#*Pescheria* - 3:21
#*Auì agiù* - 5:07
#*Empinüt* - 2:32
#*Sét mata* - 4:08
#*El frér* - 3:38
#*Giralamólta* - 3:34
#*Empinüt [densremics]* - 4:11
Kaiserhymne

El **Kaiserhymne** l'è staa l'inn nazzional de l'Imper Austro-Ungaregh, e l'è staa scrivuu del Lorenz Leopold Haschka cont la musega del Joseph Haydn. La sova melodia incoeu l'è drovada per Das Lied der Deutschen, l'inn de la Germania.

## Test

### Todesch

Gott erhalte Franz, den Kaiser,
Unsern guten Kaiser Franz!
Lange lebe Franz, der Kaiser,
In des Glückes hellstem Glanz!
Ihm erblühen Lorbeerreiser,
Wo er geht, zum Ehrenkranz!
|: Gott erhalte Franz, den Kaiser,
Unsern guten Kaiser Franz! :|

Laß von seiner Fahne Spitzen
Strahlen Sieg und Fruchtbarkeit!
Laß in seinem Rate Sitzen
Weisheit, Klugheit, Redlichkeit;
Und mit Seiner Hoheit Blitzen
Schalten nur Gerechtigkeit!
|: Gott erhalte Franz, den Kaiser,
Unsern guten Kaiser Franz! :|

Ströme deiner Gaben Fülle
Über ihn, sein Haus und Reich!
Brich der Bosheit Macht, enthülle
Jeden Schelm- und Bubenstreich!
Dein Gesetz sei stets sein Wille,
Dieser uns Gesetzen gleich.
|: Gott erhalte Franz, den Kaiser,
Unsern guten Kaiser Franz! :|

Froh erleb' er seiner Lande,
Seiner Völker höchsten Flor!
Seh' sie, Eins durch Bruderbande,
Ragen allen andern vor!
Und vernehm' noch an dem Rande
Später Gruft der Enkel Chor.
|: Gott erhalte Franz, den Kaiser,
Unsern guten Kaiser Franz! :|

### Lombard

Che 'l Signor el Mantegna in vita
'l nost bon imperador Franz!
Longa vita al Franz, l'imperador,
in de la pu sbarluscenta ligria!
Che per lu fiorissen indovè che 'l vaga
ramett de làvor inscì che ghe faghen ghirland d'onor!
|: Che 'l Signor el mantegna in vita,
'l nost bon imperador Franz! :|
DOS

El **DOS**, acronim de Disk Operating System, l'è ona fameja de sistema operativ che la vegniva drovada in di computer IBM compatibil in tra el 1980 e 'l 1995. Se ghe mettom dent anca el Windows 95 e 'l Windows 98, basaa in sul MS-DOS, l'è staa doperaa per 20 agn.

## Descrizzion
Ona motta de software hann drovaa in del sò nom "DOS", 'me 'l MS-DOS, el FreeDOS, el PC-DOS, e 'l DR-DOS, ma nissun l'ha mai avuu 'me nom domà "DOS".

Anca di OS per i home computer se ciamaven "DOS", per esempi l'AmigaDOS, l'AppleDOS el CommodoreDOS, l'AtariDOS e 'l ProDOS.

## Struttura
I sistema DOS a hinn eseguii in di piattaform x86, anca se in di primm agn gh'è staa di DOS per di olter processor, 'me 'l Motorola 68k. El DOS l'è on sistema monoutent, monotasking e con kernel de bas, donca el pò eseguì domà on programma a la volta e avègh domà on utent.

Gh'è di software, ciamaa TSR (**Terminate and Stay Resident**, *Eseguiss e resta lì (in memoria)*) che dann di form primitiv de multitasking, ma i comand al sistema resten semper bloccaa.

El kernel del DOS el dà di fonzion per stampà in del quader, lensg i file e lensg la tastadura.

## Riferiment
*DOS - Storia informatica
Lega di Ticines

La **Lega di Ticines** (**Lega dei Ticinesi** in italian) l'è on partii politegh conservator, euroscettegh e isolazionista ticines, fondaa in del 1991 del Giuliano Bignasca e del Flavio Maspoli despoeu ona lotta contra el poder politegh iniziada in sul giornal Il Mattino della Domenica.

La Lega l'è vun di partii ticines pussee important, insema al Liberai, ai Socialdemocratich e a la Democrazia Cristiana. L'è in del parlament cantonal dal 1991 e incoeu la gh'ha 21 scagn su 90. Ai elezion federai del 2011 l'ha ciappaa el 0.8% de vot e dò segg. Inveci in di elezion del 2015 l'ha ciappaa el 1% e ha tegnuu i dò segg. La Lega l'è minga reppresentada in del Govern Federal e nanca in del Consej di Stat.

In del Assemblea Federala l'è liaa del Partii del Popol Svizzer, e la gh'ha avuu on poo de contatt con la Lega Nord. Hinn reppresentaa al Consili Nazional del Lorenzo Quadri e al Consili de Stat del Tesin di Norman Gobbi e Claudio Zali.

## Vos correlaa
*Lega Sud Ticino
*Giuliano Bignasca
Hackintosh

On **hackintosh** l'è on computer x86 non Apple cont installaa el sistema operativ Mac OS X.  El moviment, ciamaa **OSx86** l'è nassuu despoeu l'ann 2005, quand che la Apple l'ha nonziaa el passagg dal processor PowerPC a quej Intel.

La licenza de la Apple la permett mia de mett el Mac OS X in d'on PC che l'è minga de la Apple, e la Apple l'ha faa causa ai aziend ch'han provaa a vend di computer con Mac OS preinstallaa.

## Storia
Cont la sortida di primm sistema per developer cont Mac OS X Tiger nassen i primm tentativ de fà partì on sistema Apple in su 'n PC non Apple, ma fallissen.

Domà cont la version definitiva del 2006 a l'è staa possibil fàll.

## Legg
La licenza de la Apple la dis che MacOS se pò mett domà in sui computer faa de la Apple, e donca incoeu l'è prevalent l'interpretazion che, oltra a vess 'na violazion di legg in sul copyright, l'è illegal per 'sta violazion de la licenza.

I caus de la Apple ai aziend che venden i hackitosh hinn rari, ma hinn staa faa e hinn finii squasi semper in la vittoria de la Apple.

## Tentativ de hacking

## Vos correlaa
*Transizion de la Apple a Intel
*Mac OS X
*Macintosh clone
*Progett Star Trek
Hans Conrad Schumann

L**Hans Conrad Schumann** (Zschochau, 28 de marz del 1942 - Kipfenberg, 20 de giugn del 1998) l'è staa on soldaa todesch de l'Est, famos per vess scappaa dal sò paes intant che i eren in cors i lavor per el Mur de Berlin in del 1961.

## Prim agn
Nassuu a Zschochau in piena guerra mondiala, 'l entra in de la Bereitschaftspolizei, la polizia de la DDR, despoeu el sò compleann quell de 18. L'è mandaa 'me volontari a Berlin.

## Defezzion
El 15 de agost del 1961 a l'è mandaa de guardia al Mur de Berlin, el terz dì de costruzzion. In quel temp l'unega division l'era on tocch de fil spinaa. Da l'oltra banda gh'eren i gent de Berlin Ovest che ghe diseven "Vegn chì" e ona macchina de la Polizia che 'l specciava. A la fin el Schumann l'ha saltaa el fil con la soa PPSh-41 e l'è staa portaa via subit da la Polizia de Berlin Ovest. El fotograf todesch Peter Leibing l'ha fotografaa la fuga, e la foto l'è vegnuda on simbol de la Guerra Fregia. Schumann poeu l'è 'ndaa a viv in Baviera.

## Dopo

Quand che 'l Mur de Berlin l'è borlaa giò lu l'ha dii che "Domà el 9 de november del 1989 me son sentii debon liber". L'è restaa in Bavaria, che oramai el considerava 'me la soa cà. El s'è coppà el 20 de giugn del 1998 in d'on arbor arent a la soa abitazion.

## Vos correlaa
*Republikflucht
*Mur de Berlin
Donald Trump

El **Donald John Trump Sr.**, ciamaa domà **Donald Trump**, o **The Donald** (New York, 14 de giugn del 1946) l'è on imprendidor, perssonalidaa televisa, utór e politegh american, president di Stat Unii d'America dal 20 de genar del 2017 el 20 de genar 2021 e  ancamò del 20 de genar del 2025.

L'è 'l fioeu del famos imprendidor Fred Trump e candidaa ai elezion american del 2016 cont el Partii Republegan, in del * ticket * cont el Mike Pence. El Trump l'eva giamò tentaa la via a la Cà Bianca in di elezzion del 2000 cont el Partii de la Reforma.

El veng i elezion presidenziai di Stat Unii del 2016 a sorpresa, perchè i sondagg ghe daven domà el 25% de possibilità, che in la nocc s'hinn volzaa finna a rivà al 95. In l'istessa elezion el Senad di Stat Unii e la Cambra di Reppresentant di Stat Unii hinn devegnuu a magioranza republegana. In di elezion del 2020 el perd e l'è sostituii del Joe Biden.

In di elezion del 5 de november del 2024 l'ha battuu la Kamala Harris, vizepresidenta del Biden, e l'è elegiuu torna president.

## In la coltura popolara
### Television
Del 2004 l'ha faa el reality show "The Apprentice", che del 2015 l'è senza de lu per via di sò affermazion in su i migrant.

L'è devegnuda famosa la soa citazion "Ya fiard" (*You're fired*, *Te seet licensiaa"").

=== Film ===

Trump el gh'ha avuu dei [[Cameo|camei]] in 'sti film e seri televisiv:
* *Ghosts Can't Do It,* regia di [[John Derek]] (1989)
* * (Home Alone 2: Lost in New York),* regia di [[Chris Columbus]] (1992)
* *Piccole canaglie* (1994)
* *Willy, el princip de Bel-Air* – serie televisiva, episodi 4x25 (1994)
* *The Associate,* regia di [[Donald Petrie]] (1996)
* *La tata* – serie televisiva, episodi 4x04 (1996)
* *Susan* – serie televisiva, episodi 1x22 (1997)
* *The Drew Carey show* – serie televisiva, episodi 2x24 (1997)
* *Celebrity*, regia di [[Woody Allen]] (1998)
* *Spin City* – serie televisiva, episodi 2x14 (1998)
* *Sex and the City* – serie televisiva, episodii 2x08 (1999)
* *Zoolander*, regia di [[Ben Stiller]] (2001)
* *Two Weeks Notice - Due settimane per innamorarsi'', regia di Marc Lawrence (2002)

## Alter progett

## Vos corelaa
*Investidura del Donald Trump
Anticatalanism

L**'anticatalanism**, ciamaa anca **catalanofobia**, l'è l'avversion per la Catalogna, la lengua catalana, la soa coltura e i ròbb de la Catalogna.

## Origin

A partì dal Decret de Nova Planta del 1714, on decrett che l'aboliva el governo e i legg de la Catalogna, la lengua e la coltura catalana vegnen semper pussee marginalizzaa. Quel decrett lì l'era 'na misura de centralizzazzion del noeuv Stat spagnoeu sotta i legg de la Castilla. Domà a la fin del secol quell de 20 el catalan el troeuva de noeuv la soa dignità lenguistega.

## Incoeu
In tutta la Spagna intrega se troeuven di moviment anticatalanista, doperada 'me "bandéra" di moviment spagnolista, ma anca el Partii Popolar l'è staa accusaa despess de anticatalanism per ciappà vot.

### Pais Valencià
A Valencia l'anticatalnism l'è spantegaa in di grupp conservador che voeuren la secession lenguistega dal catalan, cont el pretest de on imperialism catalan.

### Franja de Ponent
In Aragona gh'è on moviment che 'l voeur negà la lengua catalana in la Franja de Ponent.

## Vos correlaa
* [ Archivi de la catalanofobia](http://wiki.vilaweb.cat/index.php/Base_de_Dades_sobre_la_Catalanof%C3%B2bia_(B.D.C.))
*Lombardofobia
*Dialettofobia
Bandéra de la Bielorussia

La **Bandéra de la [[Bielorussia]]** l'è ona bandéra rossa e verda cont, in del lat, on disegn che 'l vegn di tappee ch'i fan in quell paés li.
Bandera de Malta

La **bandera de [[Malta]]** l'è ona bandera con dò band: Vuna rossa e vuna bianca. In del primm tòcch ghe la Cros de Malta e l'è representada de l'emoji .

## Riferiment
*Britannica
*Flags of the world

## Alter proget
Red Hot Chili Peppers

I **Red Hot Chili Peppers** a hinn un grüp american de müsega altrock che'l s'è furmaa a Los Angeles in del 1983. 

## Furmaziun
I sò member a hinn: 

* Anthony Kiedis (1983-)
* Michael "Flea" Balzary (1983-)
* Chad Smith (1988-)
* Josh Klinghoffer (2009-)

## Discugrafia
* *[[The Red Hot Chili Peppers (album)|The Red Hot Chili Peppers]]* (1984)
* *[[Freaky Styley]]* (1985)
* *[[The Uplift Mofo Party Plan]]* (1987)
* *[[Mother's Milk]]* (1989)
* *[[Blood Sugar Sex Magik]]* (1991)
* *[[One Hot Minute]]* (1995)
* *[[Californication (album)|Californication]]* (1999)
* *[[By The Way]]* (2002)
* *[[Stadium Arcadium]]* (2006)
* *[[I'm With You (album)|I'm With You]]* (2011)
* *[[The Getaway (album)|The Getaway]]* (2016)
* *Unlimited Love* (2022)
* *Return of the Dream Canteen* (2022)
## Ligam de föra
*Sit ufizial
Països Catalans

I **Paes Catalan** (in catalan **Països Catalans**) hinn i territori indoa che 'l se parla el catalan o toeuven part a l'unidaa lenguistega, geografega, cultural e storega de la Catalogna. In di quai part di Paes Catalan, la lengua la poeul vesser ciamada valenzian, balear, alguerès, fragatí, etc. 

Generalment per Paes Catalan se intend la Catalogna, la pupart de la Comunità Valenziana, El Carxe, L'Alguer i Isol Balear, Andorra, la Catalunya Nord e la Franja d'Aragó.

## Tabella

## Vos correlaa
*Lombardia storega
James Joyce

El **James Augustine Aloysius Joyce** (Dublin, 2 de febrar del 1882 – Zurigh, 13 de genar del 1941) l'è stad un scritor, poeta e dramaturgh irlandes. L'è stad important fiss per el desvilup de la leteradura europeja del noeuv-cent, soratut per la correnta leteraria del modernism, grazzia ai so esperiment lenguistegh e ai noeuve tecniche dovrade 'me el "fluss de conscenza", el "monologh de dent" e l' "epifania"

El Joyce el se sentiva minga un irlandes d'orgoeuj: el preferiva vesser un europee. In de la regolta *[[Dubliners]]* el descriv la "paralisi" di citadin irlandes, che inn minga bon de sortì de quella condizzion chì. El scritor, ancaben la so educazzion catolega, el se s'cera contra a la Gesa catolega.

## Biografia
L'è nassud in d'un soborgh elegant de Dublin de una fameja assee catolega, e l'era el pussee grand de 10 fradei restad in vita, desgià che du eren mort de tifo. A l'è stad educad in di scoeule di gesuita, inanz de andà dent in de l'University College de la cità, indova che 'l s'è lauread in del 1902 lengov moderne, in particolar ingles, frances e italian. Andad a Paris per deventà dotor a la Sorbona el gh'ha de tornà indree in del 1903 a causa de la malatia de la mader. In del giugn del 1904 el cognoss la Nora Barnacle, la so futura mier, e el dì del so prim pontell del lor el sarà dovrad del scritor 'me 'l temp del so romanz *[[Ulysses (Joyce)|Ulysses]]*: el *Bloomsday*. In del 1905 la cobia la se sposta a Triest, indova che el Joyce l'insegna ingles e el cognoss l'Italo Svevo. In del 1915 el se sposta a Zurigh a causa de la ocupazzion austriega de la cità furlana. In del 1920 el va a Paris, indova che in del 1922 la ven publegada una prima edizzion de l*'Ulysses*, che 'l dovarà spetà fina al 1934 per la so edizzion americana e fina al 1937 per quella britanega. Quand che la Francia la ven ocupada di todesch in del 1940, el Joyce El torna a Zurigh, indova che 'l morarà l'ann despoeu, in del 1941, dop de un intervent a l'intestin a l'età de 59 agn.

## Oeuvre principai

### Proeusa

*1914: *Dubliners*
*1916: *A Portrait of the Artist as a Young Man*
*1922: *[[Ulysses (Joyce)|Ulysses]]*
*1939: *Finnegans Wake*
*1944: *Stephen Hero*

### Poesia
*1907: *Chamber Music*
*1914: *Giacomo Joyce*
*1927: *Pomes Penyeach*
*1936: *Collected Poems*

### Teater
*1918: *Exiles*

## Bibliografia
**Performer Heritage 2*, Zanichelli
Crompee nò roba russa

**Crompee nò roba russa** (in ucrain **Не купуй російське**) l'è ona campagna civega spantegada in Ucraina per boicottà i ròbb russ. La scomincia el 14 de agost del 2013 'me ona reazzion al blocch commercial russ ai esportazzion ucrain del 2013 e la se slarga grazzia a di appej in su la Red, e anca ai volantitt, ai cartej e ai adesiv. La campagna la perd el sò caratter sistemategh quand che 'l scomuncia l'Euromaidan. A bon cunt la scomencia 'ncamò con l'Annession de la Crimeja a la Russia e la crisi del Donbass.
Assemblea Autonomista de la Silèsia

L**Assemblea Autonomista de la Silèsia** (silesian: Ruch Autōnōmije Ślōnska, polacch: Ruch Autonomii Śląska, RAŚ) l'è on partii politech de la Polonia che 'l parpoeugna l'autonomia del Voivodaa de l'Alta Silesia. L'è stada fondada in del 1990 e la gh'ha di offizzi in Germania, Francia e Stat Unii. El moviment l'ha collaboraa per agn con la minoranza todesca e cont i casciub. L'è liaa con la Lianza libera europea.

## Storia
El Voivodaa Slesian l'è staa autonom dal 1921, donca in del period in tra i guerr el gh'aveva on tesor autonom, on governo e on Parlament. Perd la soa autonomia con la Segonda Guerra Mondiala e l'invasion todesca, ma definitivament domà con el governo comunista.

El govern comunista el trattava la popolazion slesiana 'me germanizada, e ha tentaa in tutt i mod de "unificaj" al rest di polacch, soratutt cont di attach a la lengua slesiana.

Cont el ritorn de la democrazia, l'è staa fondaa el Partii.

A nivel forest hinn in de la Lianza libera europea dal 2004 e han partecipaa in del 1997 a d'ona conferenza a Bolzan per dervì ona scoeura todesca a Katowice.
Bandera de Taiwan

La **bandera de [[Taiwan]]** l'è una bandera rossa cont on rettangol blu e 'l simbol del Kuomitang a lat e representada de l'emoji .

## Riferiment
*Britannica
*Flags of the world

## Alter proget
Mecànega quantìstega

La **mecànica quantìstica** o **fìzica quantìstica** l'è la teurìa che decrìf el comportamènt de la matéria, de la radiasiù e le interasiù 'ntra le dò, con atensiù particolàr ai fenòmeni tìpich de la scàla de longhèse o de energìa atòmica e subatomica.

Come caraterìstica fondamentàl, la mecànica quantìstica la descrìf la radiasiù e la matéria tat come fenòmeno ondulatóre che come partezèla, al contràre de la mecànica clàsica, endoche per ezèmpe la lùce l'è discriìda apéna come ónda o l'eletrù apéna come 'na partezèla elementàr. Chèsta proprietà difìcil de entöéser, ciamàda dualismo onda-partezèla, l'è a l'urìgin de töcc i falimèncc de töte le teurìe clàsiche svelöpàde 'nfìna al sècol XIX. La relasiù 'ntra natüra ondulatòria e natüra corpusculàr de le partezèle l'è definìda endel "prensépe de complementarità" e formalizàda endel prensépe de endeterminasiù del Heisenberg.

## Riferimèncc
Werner Heisenberg

**Werner Karl Heisenberg** (Würzburg, 5 de dezèmber del 1901 – Mònaco, 1 de febrér del 1976) l'è stat en fìzich todèsch. L'è cunusìt suradtöt per ìga formulàt el prensépe de endeterminasiù, 'na pilàster fondamentàl de la teurìa quantìstica. Chèsto prensépe el dis che l'è mìa pusìbol mizürà al stès momènt en maniéra precìza la puzisiù e 'l momènt lineàr de 'na partezèla elementàr. Heisenberg l'è stat premiàt col Premio Nobel per la Fìzica endel 1932. El prensépe de endeterminasiù el g'ha ezercitàt 'na 'nflüènsa de grant emportànsa sö la fìzica ma apò a söl pensér filozòfich del sècol XX.
Partezela elementar

**Partezèla elementàr** l'è 'na concèt dopràt en fìzica de le partezèle per defenéser 'na partezèla mìa divizìbil, cioè mìa furmàda  de l'agregasiù de partezèle piö pesène amò.

Le partezèle elementàr che fùrma l'ünivèrs le pöl véser clasificàde en partezèle-matéria, de tipo fermiònich (quark, eletrù e neütrì, che g'ha töcc 'na màsa) e partezèle-fórsa, de tipo bozònich, portadùre de le fórse fondamentài che ezìste en natüra (futù e glüù, sènsa màsa, e i buzù, che g'ha màsa).

El modèl stàndard el contèmpla divèrse ótre partezèle-matéria mìa stàbii che ezìste en sèrte cundisiù per en tép variàbil, ma sèmper en gran cürt, prìma de decàder en ótre partezèle. Gh'è stat pröàt apò l'ezistènsa de en buzù de Higgs, che 'l g'ha 'na funsiù töta particolàr.

A mèret del concèt de "partezèla", gh'è de notà che la mecànica quantìstica la g'ha süperàt la distinsiù nèta 'ntra partezèle e ónde che gh'ìa caraterizàt la fìzica clàsica del sècol XIX. La fìzica modèrna, a cumincià de Max Planck e Albert Einstein, la g'ha demustràt che le ónde le prezènta aspècc curpusculàr corpuscolari isé come la matéria la prezènta aspècc de ónda, 'ntra de lur mìa separàbii (dualismo onda-partezèla) e che se m,anifèsta en determinàde modalità (prensépe de complementarità).

## Riferimèncc
March d'Agraa

El **March d'Agraa** (italian: *Marco Ferrari d'Agrate*; Agraa, 1504 ca. - Milan, 1574 ca.) l'è staa on scultor lombard.
El vegneva de 'na fameja lombarda de scultor, e l'ha lavoraa in tra la Lombardia e l'Emilia. Insema cont el sò fradell Gioann Francesch l'ha faa su el monument al Sforzin Sforza in de la Basilica de Santa Maria de Parma. Poeu l'ha lavoraa a la tomba del Gioann del Cont (finida del Vincenz Seregn) in de la gesa de San Lorenz a Milan.
A bon cunt, la soa oeuvera pussee cognossuda l'è la statoa de San Bartolemee scortegaa: fada in del 1562, la se troeuva in del transett del Domm de Milan, e sotta la gh'ha ona scritta, minga troppa modesta: *Non me Praxiteles, sed Marc'finxit Agrat* (cioè: "son minga stada fada del Prassitel, ma del March de Agraa").
Inoltra l'ha lavoraa a la facciada de la Certosa de Pavia e ai tomb in de la Capella Trivolz in de la gesa de San Nazar.

## Alter progett
Model standard (fìzica de le partezele)

El **modèl stàndard** de la fìzica de le partezèle l'è 'na teurìa che descrìf le relasiù 'ntra le interasiù fondamentài cunusìde e le partezèle elementàr che fùrma töta la matéria. L'è 'na teurìa quantìstica de camp svelöpàda endei agn entra 'l 1970 e 'l 1973 e l'è coerènta co la mecànica quantìstica e la relatività speciàl. 'Nfìna a 'ncö, quàze töte le pröe sperimentàle de le tré fórse discriìde del modèl stàndard i è decórde co le sò previziù. Però, el modèl stàndard l'è mìa gnemò 'na teorìa compléta de le interasiù fondamentài perchè el töl mìa dét la gravità, la quarta interasiù fondamentàl cunusìda.
Milio Longon

El **Milio Longon** (italian: *Emilio Longoni*; Barlassina, noeuv de luj del 1859 - Milan, 29 de november del 1932) a l'è staa on pittor lombard.
Nassuu in Brianza, l'era el quart de dodes fioeu. Sò pader l'era staa on garibaldin e on marescalch, la mader inveci l'era ona sartora.
Dopo i scoeul elementar, el va a Milan per lavorà 'me on garzon. In tra el 1875 e 'l 1878 el va a studià a Brera, indè che 'l vegna aprezzaa e ghe dann tanti recognossiment.
In del 1882 l'incontra el Giovanni Segantini, che 'l le presenta ai fradei Alberto e Vittore de Grubicy: quei duu lì eren propietari de 'na galleria per artista gioven.
In del 1886 el ciappa on apartament in *via de la Stella* (incoeu *via Corridoni*) al 45, e 'l tacca a lavorà comè pittor: el fa soratutt litratt de la nobiltaa e de la borghesia milanesa. In del 1891 el toeu part a la prima Triennal de Brera, e anca lì el gh'ha on bell poo de aprezzament. El tacca a doperà on stil divisionista.
El gh'ha di problema con la polizzia dopo i moti del 1898. In tra el 1900 e 'l 1932 el toeu part a tanti event internazzionai, anca se despoeu la Prima Guerra Mondial el se sarra semper pussee. Cont el passà di agn, el mocca de andà su in montagna (ogett de ispirazzion de tanti quader). In del 1928 el se sposa con la compagna Fiorenza De Gaspari.
El moeur in del 1932 in del sò studi, e 'l ven sotraa in del Cimiteri Monumental de Milan.
Gioann Angel Porr

El **Gioann Angel Porr** (italian: *Giovannangelo Porro*; latin: *Joannes Angelus Porro*; Barlassina, 1451 - Milan, 1505) l'è staa on religios lombard, beatt de la Gesa Catolega.
## Vita
Nassu in Brianza, l'era vun di fioeu del nobel Protas Porr e de la Franceschina de Guenzaa. A desdott agn l'è andaa denter in del novizziaa de l'orden di Serv de Maria; poeu l'è passaa a Fiorenza, in del convent de la Nonziada, e in de l'eremo de Monte Senario. In del 1488 l'è tornaa a la Nonziada, e dopo sett agn l'è mort. 
Per via de la soa salud pocch forta, l'è consideraa el protettor di fiolitt malaa. El San Carlo Borromee el gh'ha tribuii ona guarison de quand che l'era anmò on bagaj, e per quest el culto del beatt el s'è spantegaa de bon in de la Gesa milanesa. Anca per quest, el corp del beatt l'è l'unegh che (in deroga ai regol del Concili de Trent) el pò stà de soravia ai altar: on cas unich in di ges del Milanes.
Al dì d'incoeu el sò corp a l'è in de la gesa de San Carlo a Milan.

## Alter progett
Eugene Wigner

**Eugene Paul Wigner**, en ungherés **Jenő Pál Wigner** (Budapest, 17 de noèmber del 1902 – Princeton, 1 de zenér del 1995), l'è stat en fìzich e matemàtich ungherés natüralizàt statunitèns, insidùr del Premio Nobel per la fìzica endel 1963.

El g'ha fat part de la squàdra de stüdiùs che 'ndei agn vint del sècol XX el g'ha rifondàt el mónt de la fìzica. 
I prim de chèsta generasiù (Werner Karl Heisenberg, Erwin Schrödinger, Paul Dirac e Max Born, per lüminàn apéna vergü) i g'ha creàt la mecànica quantìstica. El Wigner el g'ha fat part de la segónda ondàda de chèsti stüdiùs e 'l g'ha prupunìt e resulvìt vergöne de le quistiù piö profónde de la fìzica del sò sècol. El g'ha mitìt zó le fondamènte de la teurìa de le simetrìe endela mecànica dei quancc e, envers la fì dei agn 30, el g'ha aplicàt le sò ricérche al stüde del nucleo atomich. Chèste ölteme le g'ha valìt el Premio Nobel per la fìzica endel 1963.

El g'ha apò fat part de la squàdra che, 'ntra 'l 1939 e 'l 1945, s'è 'mpegnat enden ótra impréza che g'ha cambiàt la stória: la fabricasiù de la prìma bómba atòmica.

L'ìa mèmber de la scöla de scensiàcc ungherés, crisìda a Budapest al prensépe del sècol XX, e che tülìa dét apò a Paul Erdős, Edward Teller, John von Neumann e Leó Szilárd.
Monocercomonoides

**Monocercomonoides** l'è 'n zèner de protista che fà part de l'ùrden dei Oxymonadida.

Endel 2016 l'è stat troàt che chèsto organìsmo eucariota el g'ha mìa i mitocòndri, e s'è troàt negót che 'l fàghe pensà che 'l ghe i habe icc en pasàt. L'è 'l prim organìsmo eucariòta che gh'è stat troàt a ìga chèsta caraterìstica e chèsto el demóstra che i mitocòndri i è mìa nesesàre per la vìta de 'na cèlula eucariòta.

## Riferimèncc
Dulce de leche

El **dolz de lacc** (in spagnoeu **dulche de leche**; **doce de leite** in portoghes) l'è on dolz tipegh del Sud Amerega, che 'l vegn faa cont el lacc e 'l zuccher. El gh'ha on savor asquasi compagn de quell di caramell mou.

Anca se l'è pròppi fazzil de fà in cà, el se poeù anca toeù in di negozzi.

## Riferiment
Piev de Somma

La **Piev de Somma** l'è stada vuna di piev ministrativ e religios del Milanes.
La confinava a nord con la piev de Brebbia, Angera e Vares, a est quei de Visever e Olgiaa, a sud con quella de Parabiaa, a ovest con la Diocesi de Noara. La patrona l'era la Santa Gnesa.
La piev l'è nassuda intorna al XII secol, anca se i primm notizzi cert che gh'emm de lee a hinn del 1398. Compagn de tutt i olter piev, l'ha perduu i sò fonzion civil in del 1797. Del pont de vista religios, a partì del Cincent la piev l'è stada spartida in duu tocch: i dò sedi plebann a eren Mezana e Arsagh. In del 1972 la piev religiosa l'è stada sostituida cont on *Decanad*.
A la fin del XVIII secol in de la piev a gh'era i comun de Somma, Albusciagh, Arsagh, Caidaa, Casal, Casoraa, Castelnovaa, Corgen, Crugnoeula, Cuviron, Menzagh, Mezana, Montonaa, Mornagh, Quinzan, San Pancrazzi, Sesona, Sumiragh, Vergiaa, Villa, Vorasecca, Vinagh, Vizzoeula e Zimber.
Conferenza de Jalta

La **Conferenza de Jalta** l'è stada ona conferenza tegnuda a Livadija, on paesin arent a Jalta, dal 4 al 11 febrar del 1945 indova i capp di trì pais aleaa pussee important — vincidor de la segonda guerra modial — i USA, el Regn Unii e l'URSS han deciduu di ròbb important 'me l'istituzzion de l'Organizzazzion di Nazzion Unii, el futur de la Polonia e la division de l'Europa in di Zon de Influenza.

I protagonista eren el president american Franklin Delano Roosevelt, el primm minister ingles Winston Churchill e 'l dittador soviedegh Stalin.

## Vos correlaa
*Conferenza de Teheran
*Conferenza de Potsdam
Repubblega Utonoma de Crimeja

La **Republega Utonoma de Crimeja** l'è *[[de jure]]* one sudivision de l'Ucraina creada ai temp de la dislocazion de l'URSS e che però *de facto* la esist pu dal moment de la deciarazion de la soa indipendenza del 11 de marz del 2014 e la soa annession a la Federazion Russa come repubblega russa del 18 de marz del stess ann come resultaa del referendum del 16 de marz.
Questa situazion politega l'è recognossuda offizialment appena de la Russia, la Bielorussia, la Siria, el Venezuela e l'Afghanistan. Dopo l'espulsion di autoritaa ucrain de la Crimea, la republega autonoma l'ha formaa on goern in esili.

La soa capital l'è Simferopol. La cittaa de Sevastopol, enclave de la Republega, l'ha ciappaa el statut de cittaa federala de la Russia, ma quest statut l'è contestaa da i autoritaa ucrain e da un gran numer de paes del mond. 

Ancasiben che la Republega Autonoma de Crimea la continua a esist *de jure*, *de facto* la controlla minga pu el territori che la revendica.

## Storia

### L'Union a la Russia

## Cittaa

## Relazzion internazionai
9 Stat de l'ONU recognossen l'annession:
*Armenia
*Azerbaigian
*Bielorussia
*Kazakistan
*Kirghizistan
*Moldavia
*Russia
*Tagikistan
*Uzbekistan

Anca quater Stat mia ONU regongossen l'annession:
*Noeuva Russia
*Abcasia
*Transnistria
*Ossezia del Sud

## Vos correlaa
*Distrett federal de la Crimeja
*Crisi de la Crimeja del 2014
*Referendum de la Crimeja del 2014
Marco Pannella

El **Marco Pannella**, nassuu cont el nomm de **Giacinto** (Teramo, 2 de magg del 1930 - Roma, 19 de magg del 2016) l'è staa on politegh italian.

El Pannella l'è staa per desenni el leader di radicai italian, e vuna di figur pussee important de la politega republicana italiana. L'è staa deputaa del 1976 al 1992, e segretari del Partii Radical Transnazzional del 1989 fina al 2016.

In de la soa longa carrera politega (scominciada in del 1955) a l'è staa protagonista de campagn referendari (tant 'me quella per l'abort, per el divorzi, contra el proibizzionism) che hann marcaa in manera proppi forta la societaa italiana.

## Liber
**Il voto radicale. Risposte di [[Elio Vittorini]], Marco Pannella, Luca Boneschi*, Roma, s. n., 1963.
**Le sbarre del Concordato*, con Pasquale Bandiera e Giorgio Spini, Genova, Lanterna, 1973.
**Pannella su Marco Pannella*, Roma, Magma, 1977.
**Io, Marco Pannella al Parlamento. Interventi parlamentari contro il potere, i partiti di regime, la stampa di regime, la Rai-TV, il parlamento, la chiesa, l'aborto clandestino, la magistratura, la polizia, i carabinieri, le carceri, l'esercito*, Napoli, Ceci, 1979.
**Dai diritti civili alla fame nel mondo*, Roma, Quaderni radicali, 1981.
**Scritti e discorsi. 1959-1980*, Milano, Gammalibri, 1982.
**Come nasce un partito. Marco Pannella lettere da Parigi (1960-1962)*, Napoli, Caruso, 1997.
**Diario di un digiuno. 1972: diritto civile all'obiezione di coscienza*, Venezia, Editoria universitaria, 1999.
**A sinistra del PCI. Interventi parlamentari 1976-1979*, Milano, Kaos, 2007. ISBN 978-88-7953-175-7
**Contro i crimini di regime. Interventi parlamentari 1980-1986*, Milano, Kaos, 2007. ISBN 978-88-7953-179-5
**Le nostre storie sono i nostri orti (ma anche i nostri ghetti)*, con Stefano Rolando, Milano, Bompiani, 2009. ISBN 978-88-4526-439-9

## Riferimént
Marco Cappato

El **Marco Cappato** (Milan, 25 de magg del 1971) l'è on politegh radical italian, iscritt al Partii Radical e all'Associazzion Luca Coscioni. L'è Consijee Comunal de Milan e l'è staa candidaa sindegh a Milan per i elezzion del 2016 cont i Radicaj, indova che 'l ciappa domà l'1,80% di vot. Al ballottagg el decid de apparentàss cont el Giusepp Sala.

In del 2019 el proeuva a candidàss secretari de Pussee d'Europa, ma a l'è battuu del Benedetto Della Vedova.

## Riferiment
*Chi sono | Marco Cappato 
*Della Vedova eletto segretario di Più Europa 
*Marco Cappato è candidato a sindaco di Milano per i Radicali
The Westport Independent

**The Westport Independent** l'è on videogioeugh de simulazzion desviluppaa da la Double Zero One Zero e publegaa da la Coffee Stain Studios el 21 de genar del 2016.

## El gioeugh
In del gioeugh el giogador l'è el capo de on giornal che 'l gh'ha de decid cossa publegà per l'ultima edizzion del sò giornal, che 'l vernarà fermaa dal governo.

## Desvilupp

## Reazzion del publegh

## Vos correlaa
*The Republia Times
*Papers, Please
Piev de la Valassina

La **Piev de la Valassina** l'è stada vuna di piev ministrativ e religios del Milanes.
El sò center l'era a Ass, e 'l sò patronn l'era el San Gioann Batista.
La confinava a ovest e a nord con la Diocesi de Comm, a nord-est con la piev de Mandell, a sud-est con quella de Garlaa e a sud con la Squadra de Canz.
L'è cognossuda almanch a partì del 1018. Compagn de tutt i olter piev, l'ha perduu i sò fonzion civil in del 1797 e quei religios in del 1972 (quand l'è stada sostituida del Decanad de Ass).
A la fin del XVIII secol el gh'aveva denter i comun de Ass, Barni, Caj, Lasnigh, Magrej, Onn, Pagnan, Rezzagh, Scarenna, Sorman, Valbrona e Visin.
Emma Bonino

L**Emma Bonino** (Bra, 9 de marz del 1948) l'è ona politega italiana. L'è vuna di figur pussee importanta del radicalism republegan italian e l'è stada Ministra di Affari Forest in del Governo Letta dal 28 de april del 2013 al 22 de febrar del 2014.
Pjanoo

**Pjanoo** l'è ona canzon house compognuda in del 2008 dal DJ svedes Eric Prydz, con bas fada cont el Piano. L'è rivada 6 in de la classifega svedesa di canzon e seconda in quella inglesa.

## Us in de la coltura popolara
*Doperada despess 'me inn sportiv in Inghilterra
*Doperada da Sky Sport per el cricket
*Musega del canal youtube italian Zeb89
Guido Westerwelle

El **Guido Westerwelle** (Bad Honnef, 27 de dicember del 1961 – Colonia, 18 de marz del 2016) l'è staa on politegh todesch, capp de la Freie Demokratische Partei finna al 13 de magg del 2011, quand che l'haa daa i sò dimission per via del vegnì manch di vot in di Länder. Del 2009 al 2013 l'è staa Minister di Affar Forest in del govern de la Angela Merkel e finna al magg 2011 l'è staa anca vice-cancellee.
Grey hat

On **Grey hat** l'è on security hacker che 'l fa anca di ròbb illegaj e/o minga etegh 'me andàgh dent in d'on sistema informategh abusivament, ma senza la mira de fà on quejcoss de maa a nivell etich. Donca a l'è on hacker intermedi in tra quell bianch e quell negher.

## Vos correlaa
*White Hat
*Black Hat
Vin de serpent

El **Vin de serpent**  (蛇酒, pinyin: shéjiǔ; rượu rắn in Vietames; 뱀주, RRK: bemju in Corean) l'è on bev che 'l se ottegn da l'infusion de on serpent, despess velenos, in del alcol, soratutt vin de ris o de forment. L'è staa inventaa in Cina e anca incoeu l'è consideraa, da la medesina tradizzionala, ona cura potent. Al di d'incoeu el pò vess trovaa in Corea, Cina e Sud Est asiadegh.

El serpent el vegn lassaa denter, e 'l sò velen el vegn desattivaa dal alcol.

## Vos correlaa
*Medesina tradizzionala cinesa
*Oli de serpent
Attilio Bignasca

L**Attilio Bignasca** (Lugan, 1 de november del 1943) l'è on politgh tesines, fradell del Giulian Bignasca e President de la Lega di Tesines fina a l'April del 2016.

## Alter progett
Giovanni Falcone

El **Giovanni Falcone** (Palermo, 18 de magg del 1939 - Palermo, 22 de magg del 1992) a l'è staa on magistraa e giudes italian.
Cressuu e vivuu in Sicilia, l'è deventaa vun di magistraa tra i pussee impegnaa in del combatt la mafia, in Italia e anca in America. A partì de la metaa di Agn Vottanta l'ha lavoraa insema a on rosc de olter magistraa (l'inscì ciamaa *pool antimafia*), compagn del Paolo Borsellino.
L'è mort mazzaa in d'on atentaa de la mafia insema a la miee Francesca Morvillo e ai polee de la soa scorta intant che 'l viaggiava in vettura, in quella che l'è stada ciamada Strage de Capaci.
Ancamò al dì d'incoeu l'è consideraa vuna di figur pussee important de la guerra a Cosa Nostra, e a tutt la mafia in general.